b"\n_START_ARTICLE_\nCinema musical\n_START_PARAGRAPH_\nEl cinema musical \xc3\xa9s un g\xc3\xa8nere cinematogr\xc3\xa0fic en el qual s'inclouen can\xc3\xa7ons cantades pels personatges. Aquestes can\xc3\xa7ons, sovint ballades i coreografiades, solen servir per a desenvolupar la trama o els personatges de la pel\xc2\xb7l\xc3\xadcula, encara que no sempre sigui el cas. _NEWLINE_El cinema musical va ser un desenvolupament natural del teatre musical i va apar\xc3\xa8ixer aix\xc3\xad que el cinema va esdevenir sonor: The Jazz Singer (1927, Estats Units), considerada la primera pel\xc2\xb7l\xc3\xadcula parcialment sonora, va ser alhora la primera pel\xc2\xb7l\xc3\xadcula musical de la hist\xc3\xb2ria; el 1931, el primer film sonor xin\xc3\xa8s va ser igualment un musical, La cantant Hong Midan, de Hong Sen, i el mateix any va estrenar-se Alam Ara, d'Ardeshir Irani a l'\xc3\x8dndia, pa\xc3\xads on aquest g\xc3\xa8nere es cultivar\xc3\xa0 sense interrupci\xc3\xb3 fins a l'actualitat.\n_START_SECTION_\nEl cinema musical a Hollywood\n_START_PARAGRAPH_\nAls Estats Units, amb aquest g\xc3\xa8nere, el concepte d'espectacle assoleix un dels seus m\xc3\xa0xims exponents en el cinema hollywoodi\xc3\xa0 i, dins d'ell, en les elaborades coreografies, les melodies i les obres mestres que ha donat el musical. Al comen\xc3\xa7ament, el fragment musical tenia com a objectiu impressionar, sense mantenir molta connexi\xc3\xb3 amb el desenvolupament narratiu. No obstant aix\xc3\xb2, en assolir la seva maduresa, es va estilitzar el g\xc3\xa8nere i els n\xc3\xbameros van concatenar la hist\xc3\xb2ria.\n_START_SECTION_\nEls anys daurats del musical\n_START_PARAGRAPH_\nLa ind\xc3\xbastria del cinema va saludar l'\xc3\xa8xit entre el p\xc3\xbablic del g\xc3\xa8nere concedint, l'any 1929, l'Oscar a la millor pel\xc2\xb7l\xc3\xadcula a La melodia de Broadway, de Harry Beaumont, en el que fou l'avan\xc3\xa7ament de la gran collita de musicals de la d\xc3\xa8cada de 1930, quan el g\xc3\xa8nere es va convertir, al costat del cinema negre, en el favorit del p\xc3\xbablic. La primera com\xc3\xa8dia del cine sonor espanyol fou Mercedes rodada l'any 1932, dirigida pel catala Josep Maria Castellv\xc3\xad i interpretada per Josep Santpere i Pei._NEWLINE_Busby Berkeley va revolucionar el g\xc3\xa8nere poc despr\xc3\xa9s de n\xc3\xa9ixer i es pot dir que \xc3\xa9s el pare del musical, dotant-lo d'un llenguatge cinematogr\xc3\xa0fic que l'allunyava del teatre; amb obres com ara The Go Setter o El carrer 42. Mentrestant, RKO Pictures elevava a la fama a la parella formada per Fred Astaire i Ginger Rogers, en una s\xc3\xa8rie de pel\xc2\xb7l\xc3\xadcules (Barret de copa, La desfilada de l'amor), que els van fer un lloc en la hist\xc3\xb2ria del cinema. _NEWLINE_En la d\xc3\xa8cada de 1940 va fer la seva aparici\xc3\xb3 Gene Kelly (un dels referents del g\xc3\xa8nere: actor, ballar\xc3\xad, core\xc3\xb2graf, productor i director), i el musical no va tornar a ser el mateix. Al costat de Stanley Donen, el van portar a dalt a Un dia a Nova York (1949). Amb ells, els rodatges van sortir a l'exterior i el musical va assolir la majoria d'edat. _NEWLINE_En la d\xc3\xa8cada de 1950, el g\xc3\xa8nere estava tan instal\xc2\xb7lat en el gust del p\xc3\xbablic com el drama o el western, i va passar per la seva millor \xc3\xa8poca, amb noms que anaven des d'Elvis Presley (Viva Las Vegas, King Creole) al trio Frank Sinatra - Bing Crosby - Grace Kelly (Alta societat) i tenint com a centre de nou a Gene Kelly, el xipollejant de Cantant sota la pluja. Un altre dels grans que va treure el cap al musical, i que es va forjar gran part del seu reconeixement amb ell, va ser Vincente Minnelli amb Un americ\xc3\xa0 a Par\xc3\xads i Melodies de Broadway (1953). Minnelli era \xc3\xbanic en la fusi\xc3\xb3 de com\xc3\xa8dia i musical. _NEWLINE_La d\xc3\xa8cada de 1960, va veure n\xc3\xa9ixer extraordinaris musicals, entre els quals destaquen: West Side Story (Amor sense barreres); Camelot, Willy Wonka & the Chocolate Factory; The Sound of Music (1965), amb l'actuaci\xc3\xb3 de Julie Andrews, que tamb\xc3\xa9 va actuar a Mary Poppins i a Thoroughly Modern Millie (Millie, una noia moderna)._NEWLINE_En la d\xc3\xa8cada de 1960 els gustos de l'espectador van anar canviant, exigint produccions encara m\xc3\xa9s luxoses, m\xc3\xa9s n\xc3\xbameros musicals i repartiments estel\xc2\xb7lars que van ser suficients per impedir que el g\xc3\xa8nere fora decaient, amb t\xc3\xadtols com West Side Story, My Fair Lady, Hello, Dolly! i altres.\n_START_SECTION_\nLa decad\xc3\xa8ncia del g\xc3\xa8nere\n_START_PARAGRAPH_\nDurant les tres d\xc3\xa8cades seg\xc3\xbcents, el g\xc3\xa8nere va decaure, abandonat pel p\xc3\xbablic i els grans estudis, que no van finan\xc3\xa7ar m\xc3\xa9s que projectes puntuals, i en els que nom\xc3\xa9s sobresurt un nom, el de Bob Fosse. Els seus films Cabaret i Comen\xc3\xa7a l'espectacle (1979) s\xc3\xb3n els millors exponents del g\xc3\xa8nere en la d\xc3\xa8cada de 1970. _NEWLINE_Menci\xc3\xb3 especial s'ha de fer de sis musicals de la mateixa d\xc3\xa8cada: Hair del director Milos Forman; Grease (1978), amb les actuacions d'Olivia Newton-John i John Travolta, Cabaret (1972), amb l'actuaci\xc3\xb3 de Liza Minnelli, A Star Is Born, amb les actuacions de Barbra Streisand i Kris Kristofferson, i Jesus Christ Superstar, els que sens dubte s\xc3\xb3n els m\xc3\xa9s destacables de la d\xc3\xa8cada. _NEWLINE_En la d\xc3\xa8cada de 1980, la pel\xc2\xb7l\xc3\xadcula Annie va permetre recordar la grandesa del g\xc3\xa8nere. Alan Parker va rodar tres en les d\xc3\xa8cades de 1980 i 1990 Fame, The Commitments, Evita. El director dan\xc3\xa8s Lars von Trier va sorprendre a tots amb Dancer in the Dark. _NEWLINE_Les d\xc3\xa8cades de 1980 i 1990 tamb\xc3\xa9 van veure ren\xc3\xa9ixer el musical amb una nova vessant: els dibuixos animats. En aquest sentit, els estudis Disney van produir la que es podria haver considerat la millor pel\xc2\xb7l\xc3\xadcula musical en aquest format: Beauty and the Beast. Aix\xc3\xad mateix, van produir The Little Mermaid. El 1997 la 20th Century Fox va produir Anastasia.\n_START_SECTION_\nSegle XXI\n_START_PARAGRAPH_\nHollywood ha tornat a recon\xc3\xa8ixer el g\xc3\xa8nere, realitzant produccions convertides en \xc3\xa8xits com Moulin Rouge, Chicago, El fantasma de l'\xc3\xb2pera, Hairspray, Rent o Dreamgirls."